Неяк даведаўся, што наш зямляк, жыхар Глыбоцкага раёна Фёдар Сцяпанавіч Шынкевіч, двойчы сустракаўся з Маршалам Савецкага Саюза Георгіем Жукавым пасля заканчэння Вялікай Айчыннай вайны, гэта было у час Патсдамскай канферэнцыі, на якой кіраўнікі трох краін антыгітлераўскай кааліцыі (СССР, Амерыкі і Англіі) у Другой Сусветнай вайне вызначалі крокі па пасляваеннаму ўладкаванню Еўропы. Вядома ж, захацелася распавесці чытачу пра тое, якім чынам сяржант, па прафесіі хлебароб, змог не толькі спаткацца з самім Маршалам Перамогі, але яшчэ аб нечым з ім пагаварыць.